L’orxata en la Plaça de l’Ajuntament precedeix el concert de Blas Cantó en les festes de Sant Roc
2025-07-24

Les festes en honor a Sant Roc continuen avançant a Burjassot i, el dimecres 13 d’agost serà un dia molt intens tant per a la Clavaria 2025 com per a les veïnes i els veïns del municipi que, a més de berenar, podran gaudir de la música de Blas Cantó i de la DJ burjassotera Carlota.

La vesprada començarà a les 17.30 h, amb jocs per als més xicotets de la casa en la Plaça Emilio Castelar (Ajuntament) i, sobre les 18.30 h, començarà el repartiment d’orxata i fartons per a totes i tots els assistents, gentilesa de la Regidoria de Festes.

La música arribarà a la Plaça a partir de les 23.30 h, amb l’actuació del cantant murcià Blas Cantó. L’artista, conegut per ser integrant de la banda Auryn, guanyar el concurs Tu cara me suena o participar en el certamen d’Eurovisió, porta més de 25 anys en el món de la música i ha aconseguit grans èxits, gràcies al seu incansable treball.

En finalitzar, serà el torn de DJ Carlota, qui farà sonar la música de hui de sempre, entremesclant els ritmes més actuals amb les cançons que són història de la música.